ফ্রান্সেসকো দেল জোকোন্দো
ফ্রান্সেসকো দি বার্তোলোমিও দি জানোবি দেল জোকোন্দো বা সংক্ষেপে ফ্রান্সেসকো দেল জোকোন্দো (১৪৬৫ - ১৫৩৮) ছিলেন ইতালীয় জোকোন্দি পরিবারভুক্ত একজন সম্ভ্রান্ত ব্যক্তি এবং বণিক। জর্জো ভাসারি তার লেখা লে ভিতে দে পিউ এচ্চেল্লেন্তি পিত্তোরি, স্কুল্‌তুরি এ আর্কিতেত্তোরি (সবচেয়ে চমৎকার চিত্রকর, ভাস্কর, এবং স্থপতিদের জীবনীসমূহ) গ্রন্থে উল্লেখ করেছেন, ফ্রান্সেসকোই তার স্ত্রী লিসা দেল জোকোন্দোর প্রতিকৃতি হিসাবে লিওনার্দো দা ভিঞ্চিকে মোনা লিসা চিত্রকর্ম আঁকার ফরমাশ করেছিলেন।